[{"text_idx": "#000002", "text": "Dywedodd dynes a dderbyniodd 500fed mewnblaniad cochlea adran awdioleg ysbyty ei bod yn teimlo fel pe bai wedi cael ei thaflu i mewn i \"ge\u0302m fideo\" pan gafodd ei actifadu."}, {"text_idx": "#000004", "text": "Cafodd y mewnblaniad ei droi ymlaen ddydd Mawrth, 17 Mai, ac roedd y sw\u0302n bron yn ddigon i orlethu Nicole, yr oedd ei chlyw wedi dirywio'n raddol ers iddi fod yn blentyn."}, {"text_idx": "#000005", "text": "Dywedodd: \"Roedd fel petawn i wedi cael fy rhoi mewn ge\u0302m fideo, dim ond trwy bwyso botwm. Dim ond pan oeddwn yn y car yn mynd adref, y dechreuodd fod yn oddefadwy."}, {"text_idx": "#000008", "text": "Roedd Nicole, y 500fed claf i fanteisio ar y gwasanaeth chwyldroadol, wedi cael ei geni gyda nam ar y clyw ond llwyddodd i gwblhau'r ysgol heb i'w ffrindiau sylweddoli hynny - oherwydd ei sgiliau ardderchog yn darllen gwefusau."}, {"text_idx": "#000009", "text": "Fodd bynnag, wrth iddi droi'n oedolyn, gwnaeth ei chlyw ddirywio a chafodd ei theclyn cymorth clyw cyntaf ei osod pan oedd yn 26 oed. Erbyn iddi gyrraedd 36 oed, roedd pethau wedi dirywio fel y gwnaeth roi'r gorau i ddefnyddio'r ffo\u0302n."}, {"text_idx": "#000011", "text": "Datgelodd Shanelle Canavan, gwyddonydd clinigol yn y gwasanaeth awdioleg, fod gwneud penderfyniad o'r fath yn dangos bod nam ar y clyw wedi cyrraedd pwynt critigol."}, {"text_idx": "#000012", "text": "Dywedodd: \"Mae peidio gallu clywed sgyrsiau ar y ffo\u0302n yn arwydd da bod angen mewnblaniad cochlea ar bobl."}, {"text_idx": "#000013", "text": "\"Cyn troi'r mewnblaniad ymlaen, ni allai Nicole glywed dim o gwbl heb ddarllen gwefusau. Gobeithio na fydd yn rhaid iddi ddibynnu ar ddarllen gwefusau ond dyddiau cynnar yw hi.\""}, {"text_idx": "#000017", "text": "\"Mae'n rhaid i mi gael gwared ar y cloc yn y gegin. Roedd yn rhaid i mi ganolbwyntio arno i'w glywed yn y lle cyntaf ond mae'n niwsans erbyn hyn. Erbyn hyn, y cwbl rydw i eisiau ei wybod yw pa bryd y bydd Donald Duck yn hel pac ac yn mynd oddi yma.\""}, {"text_idx": "#000018", "text": "Esboniodd Shanelle sut y gall y lleferydd swnio ychydig bach fel cymeriad comedi o droi'r sain yn uwch, wrth i'r ymennydd ddod i'r arfer o brosesu'r wybodaeth newydd."}, {"text_idx": "#000020", "text": "Argymhellir mewnblaniadau cochlea ar gyfer cleifion sydd a\u0302 nam difrifol a dwys ar y ddwy glust ac mae asesu'n cynnwys profion clyw, prawf lleferydd, cwnsela disgwyliadau ac archwiliadau radiolegol."}, {"text_idx": "#000027", "text": "Gan siarad am yr effaith y mae'r mewnblaniad wedi'i chael ar ei bywyd, dim ond wythnos ar o\u0302l iddo gael ei osod, dywedodd: \"Mae fy ngorbryder wedi diflannu. Ni fyddaf yn torri ar draws mewn sgyrsiau bellach. Nid oeddwn yn gwybod pa bryd i siarad fyth a byddwn i'n cadw draw o sgyrsiau grw\u0302p."}, {"text_idx": "#000028", "text": "\"Fel arfer, fe fyddwn i'n sefyll yn o\u0302l ac yn gadael i Steve siarad.\""}]